ජනාධිපති නීතිඥයකු ලෙස දිවුරුම් දී වසර 50ක් පිරුණු රියෙන්සි අර්සකුලරත්නට නීතිඥ ප්රජාවගෙන් උපහාර
ජ්යෙෂ්ඨ ජනාධිපති නීතිඥවරයකු වන රියෙන්සි අර්සකුලරත්න මහතා නීතිඥවරයකු ලෙස දිවුරුම් දී වසර 50ක් පිරීම නිමිත්තෙන් ඔහුගේ කනිෂ්ඨ නීතිඥවරුන් සංවිධානය කළ උත්සවයක් පසුගිය 13 වැනිදා කොළඹ හිල්ටන් හෝටලයේ දී පැවැත්විණි එම උත්සව අවස්ථාවට අගරදගුරු හිමිපාණන් වහන්සේලා වර්තමාන අගවිනිසුරු ජයන්ත ජයසූරිය මහතා ප්රමුඛ හිටපු අගවිනිසුරුවරුන් අභියාචනාධිකරණයේ සභාපති විනිසුරු නිශ්ශංක බන්දුල කරුණාරත්න මහතා ප්රමුඛ අභියාචනාධිකරණ විනිසුරුවරුන් ශ්රේෂ්ඨාධිකරණ විනිසුරුවරුන් මහාධිකරණ විනිසුරුවරුන් දිසා අධිකරණ විනිසුරුවරුන් හා මහෙස්ත්රාත්වරුන් හිටපු ජනාධිපති මහින්ද රාජපක්ෂ මහතා ඇතුළු එතුමන්ගේ දේශපාලන හිතවතුන් ජනාධිපති නීතිඥවරුන් හා ජ්යෙෂ්ඨ නීතිඥවරුන් ඇතුළු ගිහි පැවිදි ආරාධිත අමුත්තන් රැසක් සහභාගි වූහ නීතිඥවරයකු ලෙස දිවුරුම් දීමෙන් අනතුරුව රජයේ අධිනීතිඥවරයකු ලෙස නීතිපති දෙපාර්තමේන්තුවට එක්වූ රියෙන්සි අර්සකුලරත්න මහතා නියෝජ්ය සොලිසිටර් ජනරාල්වරයකු අතිරේක සොලිසිටර් ජනරාල්වරයකු හා අපරාධ නඩු පැවරුම් අංශයේ ප්රධානියා ලෙස ද කටයුතු කර 2003 වසරේ දී නීතිපති දෙපාර්තමේන්තුවේ රාජකාරි කටයුතුවලින් ඉවත් විය 1998 වසරේ දී ජනාධිපති නීතිඥවරයකු ලෙස පත්වූ එතුමා අපරාධ නීතිය පිළිබඳ ප්රවීණතම ජනාධිපති නීතිඥවරයකු වන අතර අල්ලස් හෝ දූෂණ විමර්ශන කොමිෂන් සභාවේ අධ්යක්ෂ ජනරාල්වරයා ලෙසත් වසර තුනක පමණ කාලයක් හැටන් නැෂනල් බැංකුවේ සභාපතිවරයා ලෙසත් හෙතෙම කටයුතු කර ඇත සටහන  ඒජේඒ අබේනායක